钦定古今图书集成/明伦汇编/闺媛典/第266卷 > 张文宝妻丘氏
## 钦定古今图书集成/明伦汇编/闺媛典/第266卷 > 张文宝妻丘氏

按《程乡县志》：“丘氏，万安都西洋进士张文宝妻。文宝
登第，未廷试而没，丘年二十八，号恸绝而复苏。姑罗
氏年老，以哭子丧明，丘不离左右，常以舌舐其目，目
为复明。及亡，竭力营丧葬，教子读书，以继父志。长经
为诸生，次纲登进士，次绂膺乡荐，授灌阳训导。氏年
七十卒。”